

**የግብርና ምርቶች የማበጠር አገልግሎት በተመለከተ ከባለድርሻ አካላት ጋር የተደረገ የመግባቢያ ስምምነት**

**የግብርና ምርቶች የማበጠር አገልግሎት በተመለከተ ከባለድርሻ አካላት ጋር የተደረገ የመግባቢያ ስምምነት**

ይህ የግብርና ምርቶች የማበጠር አገልግሎት የመግባቢያ ስምምነት በ………………………… (ከዚህ በኋላ "አገልግሎት ሰጭ") ተብሎ በሚጠራው እና በኢትዮጵያ ምርት ገበያ ባለስልጣን፣ በኢትዮጵያ ምርት ገበያ፣ እና በኢትየጵያ ምርት ገበያ ደንበኞች መካከል የተደረገ የመግባቢያ ስምምነት ነው፡፡

በዚህ መሰረት የመግባቢያ ስምምነቱን የፈረሙ ወገኖች እንደሚከተለው ተስማምተዋል፡፡

1. **የመግባቢያ ስምምነቱ ዓላማ**

ይህ የመግባቢያ ስምምነት የኢትዮጵያ ምርት ገበያ የደንበኞቹን ፍላጎት ለማርካት እና በምርት ማስበጠር ሂደት ውስጥ ደንበኞች የሚያጋጥማቸውን ችግርች ለመቅረፍ ብሎም ፍትሃዊነትን እና ግልፀኝነትን ለማስፈን ታስቦ የተዘጋጀ ሲሆን፣ አገልግሎቱ በአገልግሎት ሰጪው ማበጠርያ ባላበት ቦታ ደንበኞች ምርታቸው የመረከቢያ መስፈርቱን ሳያሟላ ሲቀር የማበጠር አግልግሎት እንዲያገኙ ለማድረግ፣ ምርቱ ከተበጠረ በኋላ ወደ ኢትዮጵያ ምርት ገበያ ቅርንጫፍ መጋዘን መድረሱን ለማረጋገጥ፣ በጋራ ለመስራት የተደረገ ስምምነት ነው፡፡

1. **የአገልግሎት ዋጋና የክፍያ ሁኔታ**
2. የአገልግሎት ዋጋው ትመና በአገልግሎት ሰጪው እና በኢትዮጵያ ምርት ገበያ ደንበኛ/የምርቱ ባለቤት መካከል ስምምነት ብቻ የሚደረግ ሲሆን ክፍያ አወሳሰን ላይ በጋራ ለመስራት ተስማምተናል።
3. የማበጠር አገልግሎት የሚሰጠው ማበጠርያ ባላበት ቦታ ብቻ መሆኑን እና ደንበኞች የማስበጠር ፍላጎታቸውን በተዘጋጀው የማስበጠሪያ አገልግሎት ቅፅ/ፎርም ተያይዟል/ መሰረት ለአገልግሎት ሰጪው እንዲያሳውቁት ለማድረግ በጋራ ለመስራት ተስማምተናል፡፡
4. አገልግት ሰጪ የማበጠር ጥያቄው ከደንበኛው በፅሁፍ ከቀረበበት እለት አንስቶ ባሉት ሦስት ተከታታይ የስራ ቀናት ውስጥ የማበጠር አገልግሎቱን መሥጠት ስለሚችልበት ሁኔታ በጋራ ለመስራት ተስማምተናል፡፡ ምርቱን የማበጠር አገልግሎት በተመለከተ በተቀመጠው ጊዜ ገደብ ውስጥ እንዲከናወን እና ምንም አይነት መዘግየት እንዳይኖር በቅንጅት ለመስራት ተስማምተናል፡፡
5. በዚህ ስምምነት መሰረት የማበጠሪያ አገልግሎት የሚሰጠው አገልግሎት ጠያቂው ለሚያቀርበው የእህል መጠን ብቻ መሆኑን ለማረጋገጥ እና በትብብር ለመስራት ተስማምተናል፡፡
6. ከምርት ገበያው ወደ ማበጠሪያ ለሚመጡ እና ከማበጠሪያ ወደ ምርት ገበያው ለሚመለሱ ምርቶች መጠን እና ጥራት ላይ ክትትል ለማድረግ እና በጋራ ለመስራት ተስማምተናል።
7. አገልግሎት ሰጭ ከሌሎች የማበጠሪያው ደንበኞች ይልቅ ለኢትዮጵያ ምርት ገበያ ደንበኛ ቅድሚያ ስለሚሰጥበት አሰራር በጋራ ለመስራት ተሰማምተናል፡፡
8. አበጣሪው የሰጠውን አገልግሎት አስመልክቶ ምርት ገበያው እና ባለስልጣን በሚዘረጋው የክትትል ቅፅ መሰረት አስፈላጊውን መረጃ የብጣሪ መጠኑን እና አወጋገድ ሒደቱን ጨምሮ ለማሳወቅ፣ ለመስጠት፣ እና በጋራ ለመስራት ተስማምተናል፡፡
9. በምርት ገበያ ደንበኛ/የምርቱ ባለቤት በማበጠር አገልግሎት አሰጣጡ ላይ ለሚነሱ ቅሬታዎች አፋጣኝ እርምት እርምጃ ለመውሰድ እና ክትትል ለማድረግ እና በቅንጅት ለመስራት ተስማምተናል ፡፡
10. በምርቲ ላይ በእሳት ወይም በድንገተኛ አደጋ ምክንያት ለሚደርስ ጉዳት፣ ወይም ምርት መጥፋት እንዳይኖር በቅንጅት ለመስራት ተስማምተናል፡፡
11. ምርት ማበጠር የሚፈልጉትን ደንበኞች ስም ዝርዝር እና መጠን በተዘጋጀው አገልግሎት መጠየቂያ ቅፅ/አባሪ/ መሰረት ወደ አገልግሎት ሰጭው ስለሚላክበት ሁኔታ፣ እያንዳንዱ ደንበኛ ምርቱን በአገልግሎት ሰጭ ማስበጠር ሲኖርበት ይህን መግባቢያ ስምምነት ቅጽ/አባሪ/ እንዲፈርም በቅንጅት ለመስራት ተስማምተናል፡፡
12. ምርቶች ከተበጠሩ በኋላ የብጣሪ መጠኑን እና ብጣሪው በምን መልኩ እንደተወገደ ለማረጋገጥ፣ በቂ መረጃ ለመስጠት በጋራ ለመስራት ተስማምተናል፡፡
13. **ስምምነቱ የሚቋረጥበት ሁኔታ**

**1/** ስምምነቱን ከፈረሙ ወገኖች

ሀ. ይህንን ስምምነት ካላከበረ፤ ወይም

ለ. የማበጠሪያ አገልግሎቱ የማይፈለግ የሆነ እንደሆነ፤ ለሌላው ወገን የ30 (ሰላሳ) ቀናት

ማስጠንቀቂያ በመስጠት ማቋረጥ ይችላል፡፡

1. **የመግባቢያ ስምምነት የሚቆይበት ጊዜ**

ይህ ስምምነት **ከህዳር ------------------ቀን 2013** ዓ.ም እስከ ህዳር …**… ቀን 2014** ዓ.ም ድረስ ለአንድ ዓመት ፀንቶ ይቆያል፡፡

**ስለ አገልግሎት ሰጪ ስለ ኢትዮጵያ ምርት ገበያ**

ስም \_\_\_\_\_\_\_\_\_\_\_\_\_\_\_\_\_\_\_\_ ስም\_\_\_\_\_\_\_\_\_\_\_\_\_\_\_\_\_\_\_\_

ፊርማ \_\_\_\_\_\_\_\_\_\_\_\_\_\_\_\_\_\_\_\_ ፊርማ \_\_\_\_\_\_\_\_\_\_\_\_\_\_\_\_\_\_\_\_

ቀን\_\_\_\_\_\_\_\_\_\_\_\_\_\_\_\_\_\_\_\_ ቀን \_\_\_\_\_\_\_\_\_\_\_\_\_\_\_\_\_\_\_\_

**ስለ ደንበኛ**

ስም፡……………………………………………………………..

ፊርማ፡-…………………………………………………………..

ቀን………………………………………………………………